****

 **ŽUPA SV. IVANA KRSTITELJA REČICA**

 **BR. 674. GOD.XIV. 24.SIJEČNJA 2021.**

 **3. NEDJELJA KROZ GODINU**

**Prvo čitanje*:*** *Jon 3, 1-5.10*

**Drugočitanje:** *1Kor 7, 29-31*

**Evanđelje:** *Mk 1,14-20*

**Zborna molitva:**

Svemogući vječni Bože, ravnaj našim životom da vršimo tvoju volju: da u ime tvoga ljubljenoga Sina obilujemo dobrim djelima. Po Gospodinu.

**Ulazna pjesma:**

*Pjevajte Gospodinu pjesmu novu!*

*Pjevaj Gospodinu, sva zemljo! Slava je i veličanstvo pred njim,*

*sila i sjaj u svetištu njegovu. (Ps 96, 1.6)*



**Pričesna pjesma:**

*Ja sam svjetlost svijeta;*

*tko ide za mnom, ne će hoditi u tami,*

*nego će imati svjetlosti života.*

*(Iv 8, 12)*

*Ovu bismo godinu mogli nazvati „Učeničkom godinom“ Da bi Isus ostvario Očev plan treba suradnike, ljude koji će poći za njim, ljude kojima je On na prvom mjestu,*

*Ljude koje je prve zvao bili su ljudi različitih zanimanja, različitih karaktera. Isusu nije bitno tko je tko i kakav je to tko. Važno mu je da je čovjek otvorena srca i uma, spreman prihvatiti poziv, spreman biti njegov učenik – ostalo će On učiniti.*

*Samo je jedna osobina važna – otvorenost Njegovoj novosti, njegovoj riječi. Što, dakle trebamo učiniti za Isusa? Ništa posebno! Slijediti ga, sve frugo valja prepustiti njemu.*

***Obratite se i vjerujte evanđelju.***

*Pošto Ivan bijaše predan, otiđe Isus u Galileju. Propovijedao je evanđelje Božje: »Ispunilo se vrijeme, približilo se kraljevstvo Božje! Obratite se i vjerujte evanđelju!« I prolazeći uz Galilejsko more, ugleda Šimuna i Andriju, brata Šimunova, gdje ribare na moru; bijahu ribari. I reče im Isus: »Hajdete za mnom i učinit ću vas ribarima ljudi!« Oni odmah ostaviše mreže i pođoše za njim. Pošavši malo naprijed, ugleda Jakova Zebedejeva i njegova brata Ivana: u lađi su krpali mreže. Odmah pozva i njih. Oni ostave oca Zebedeja u lađi s nadničarima i otiđu za njim.*

*Riječ Gospodnja.*

|  |
| --- |
| EL PROYECTO PASTORAL DE LA EVANGELII GAUDIUM EN NUESTRA IGLESIA DIOCESANAŽivimo u vremenu u kojemu nedostaju velike vizije ili se čak ni ne opaža da ih nema. U vremenu ‹nedostatka utopija›, u vremenu razorenih, potrošenih i osramoćenih utopija. Društvo je usmjereno na učinak, uspjeh, zaradu. Ljudi su pragmatični. Opsjednuti vlastitim računicama u glavi. Narod želi blagostanju i veseli se kupovanju u šoping centrima. Društveni analitičari našu kulturu označavaju infantilnom kulturom, a infantilnost je nezrelost. Infantilnost je bijeg u zavjetrinu, negdje gdje smo zaštićeni. Iz infantilnosti proizlazi i bijeg od odgovornosti. Kao da se čekaju neki posebni uvjeti za djelovanje. Jer, ovo je vrijeme takvo da se ne može ništa napraviti. Posljedica takvog stanja duha jest posvuda rasprostranjena umornost, bezidejnost, plošnost, rezigniranost.O vremenu djelovanja govori nam današnji evanđeoski odlomak. Novi zavjet, a i mi to često govorimo, osobito u božićno vrijeme, da se Isus pojavljuje u punini vremena. Kada pokušavamo točnije razložiti što znači ta Isusova ‹punina vremena›, nećemo nešto posebno otkriti. Štoviše, vrijeme Isusova dolaska i nastupa na zemlji, u konkretnim zemljopisnim i društvenim okolnostima, ne razlikuje se puno od našega vremena gledano religiozno i etički, a ne tehnološki. Evanđelist Marko nam objašnjava što to znači kada nastupa punina vremena. Za početak Isusova djelovanja Marko posve jasno govori da Isus nastupa u konkretnoj situaciji koja ima svoje aktere. Marko veli, pošto je Ivan predan, dakle nakon što je Herod Antipa uhitio Ivana, Isus nastupa u Galileji s porukom: Ispunilo se vrijeme, približilo se kraljevstvo Božje. Obratite se i vjerujte evanđelju!Kad je to punina vremena? “Isus nastupa onda kada je uhvaćen i ubijen prorok, onda kada je ušutkan proročki glas, kada svi, gotovo svi ljudi kažu, nema se što učiniti, kada je zavladala neodgovornost, kad je kralj, svijet ili netko drugi preuzeo svu vlast, kad je zavladao strah, ako ne vanjski, onda onaj još gori, unutarnji strah, strah neslobodnih i autocenzuriranih ljudi.” Ako kršćani žele nasljedovati Isusa, onda nema bijega u neodgovornost, u nekakvo očekivanje boljih vremena. Punina vremena za djelovanje jest ovdje i sada. Drugoga vremena nema. Ovo je jedino naše vrijeme i u njemu treba pronalaziti putove naviještanja ne mračne nego radosne vijesti. Pitanje vremena nije, dakle, rezignacija nad svijetom i životom, nego novi iskorak u vremenu |



**PISMO RODITELJIMA I PRVOPRIČESNICIMA**

*Poštovani roditelji i drago prvopričesnici!*

*Živimo u vremenima koja i nisu na prvi pogled obečavajuća. Ovo bi vrijeme mogli usporediti s onim vremenima kada je Bog iz ropstva svoj narod vodio godinama kroz pustinju da tu dožive pročišćenje, osjete kušnje, i očvrsnu za život u slobodi. Da se oslobode rutine svakidašnjice.*

*Možemo slobodno kazati da smo i mi u našoj vjeri i crkvenosti upali u određenu rutinu obavljanja nekih običaja, obreda, a pogubili dublji smisao i sam sadržaj vjere. Važnija nam je postala hrana za tijelo a zanemarili smo hranu za dušu i srce. Srca su nam otežala u svakidašnjim brigama, često i nevažnim.*

*U ovom trenutku mogu vam reći da u srcu nosim duboku tugu jer nam je crkva zatvorena i privremeno ranjena i nesposobna da nas primi u svoje krilo. Ali i nosim nadu, a vi ste dio te nade da ćemo jednoga dana opet je ispuniti svojom pjesmom, i molitvom.*

*Mnogi me pitaju što će biti s proslavom PRVE PRIČESTI? Svaki tjedan dobivaju naši prvopričesnic kateheze i vidim da marljivo rade i sipunjavaju zadatke. Prva će pričest biti – o datumu i svemu ćemo se dogovoriti na susretu roditelja. Imamo prekrasan park pa ćemo u njemu imati slavlje. Ništa ni u jednom trenutku ne smije nas zaustaviti.*

*Dragi prvopričesnici, pripremajte se i dalje marljivo. Posebno Vas pozivam na svetu misu koju ću imati za Vas i vaše roditelje SUBOTOM U 18,00 SATI u našoj dvorani.*

*Redoviti vjeronauk imat ćemo kada osposobimo gornju dvoranu jer u donja je pretvorena privremno u prostor za svetu misu. Naravno da očekujem, dragi roditelji i vašu pomoć i pomoć svih župljana. U ovom trenutku potrebno nam je zajedništvo i solidarnost.*

*U naše dvije dvorane trebamo stvoriti bogoslužni, vjeronaučni prostor, ali i mjesto zajedničkog druženja u molitvi, nadi. Prostor za djecu, odrasle. Župne zajednice, prostor u kojem ćemo planirati naše akcije, jer proći će vremena dok osposobimo našu župnu crkvu da bogoslužje.*

*Poštovani roditelji i dragi prvopričesnici,*

*pozivam vas da ozbiljno shvatimo ovo vrijeme priprave za prvu svetu ispovijed i prvu svetu pričest. Ja vam obečavam da ću sve dati od sebe da vas pripravim za taj veliki trenutak u vašem životu. Vi zauzimate posebno mjesto u mom srcu jer u sebi nosite još ono iskonsko lijepo i plemenito, otvorenost Isusu Kristu, neopterećeni onim što mi ostali nosimo.*

*Neka Vas prati ljubav našega Gospodina, Zagovor BDM i vašeg Anđela čuvara!*

*Molite mu se svaku večer, svako jutro!*

*Pozdravlja Vas i voli vaš Župnik*

*Lovro*

|  |  |  |
| --- | --- | --- |
| Ponedjeljak,**Župne obavijesti**25.siječnja | 18,00 | Obraćenje sv. Pavla+ Jaga Žunac |
| Utorak,26. siječnja |  | Timotej, Tit, biskupi |
| Srijeda,27. siječnja |  | Anđela Medici |
| Četvrtak,28. siječnja |  | Toma Akvinski |
| Petak,29. siječnja | 18,00 | ValerijeZAMRŠJE + Ivan Bartolac |
| Subota,30. siječnja | 18,00 | MartinaMISA ZA PRVOPRIČESNIKE I RODITELJE |
| Nedjelja,31. siječnja | 8,309,3011,00 | **ČETVRTA NEDJELJA KROZ GODINU****DVORANA**+Mara Meščić; + Obitelj Bartolac, Prstec**DOM DVD DOLNJA REČICA**na jednu nakaknu**DVORANA**Poldanjica – pro populo |

* *U subotu sveta misa u 18,00 sati; sveta misa za prvopričesnike i roditelje iza toga sastanak*
* *Radi novonastale situacije sa župnom crkvom, ograničenja radi epidemioloških mjera nedjeljnu svetu misu za naše prvopričesnike i roditelje imali bismo subotom u 18,00 sati.*



*Kada nam vrijeme dopusti u našem parku sagradili bi sličan oltar kao što je i na Švarči da možemo imati nedjeljne mise, kasnije prvu pričest, firmu i ostalo na otvorenom. O tome ćemo se još svi dogovoriti.*

* *Ovo su vremena u kojima moramo pokazati svoje župno zajedništvo i učiniti sve što možemo kao župa, ali i kao pojedinci članovi župe.*
* *Ja ću sa svoje strane učiniti sve da u ničem ne budete prikraćeni, a za sve potrebna mi je vaša suradnja i pomoć.*

Župni pastoralni listić izdaje Župa sv. Ivana Krstitelja Rečica, Rečica 47. 47203 Rečica, tel 047 713 002. Uređuje i odgovara. Lovro Zaplatić župnik. <http://zupa-svik-recica.hr/> mail: zupa.recica@zg-nadbiskupija.hr. Izlazi tjedno u 150 primjeraka.